Legal Document

Category: 266

Text:
94. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 280 της 25 Απρ. /5 Μαΐου 1972 (ΦΕΚ Α΄ 64) Περί τρόπου εισπράξεως των προβλεπομένων τελών χαρτοσήμου επί ενίων περιπτώσεων. Έχοντες υπ’ όψιν: 1)Την διάταξιν της παρ. 6 του άρθρ. 15 του Νόμ. 2246/1952 «περί τροποποιήσεως και συμπληρώσεως των διατάξεων περί τελών χαρτοσήμου και άλλων τινών φορολογικών διατάξεων» και 2) την υπ’ αριθ. 123/1972 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-Τα οφειλόμενα τέλη χαρτοσήμου επί των εκδιδομένων εγγράφων (δελτίων παροχής υπηρεσιών) συμφώνως προς τας διατάξεις των παρ. 6, 7 και 10 του άρθρ. 31 του Ν.Δ. 4/1968 «περί Κώδικος Φορολογικών Στοιχείων» καταβάλλονται ανεξαρτήτως ποσού αυτών, δι’ αποδεικτικού πληρωμής του Δημοσίου Ταμείου, βάσει διπλοτύπου δηλώσεως υποβαλλομένης υπό του εκδότου των εγγράφων τούτων εις την αρμοδίαν Φορολογικήν Αρχήν εντός της υπό του πρώτου εδαφίου της παρ. 3 του άρθρ. 47 του ως είρηται Ν.Δ/τος οριζομένης προθεσμίας και περιεχούσης τα εν τη περιπτ. α΄ της παραγράφου ταύτης στοιχεία. Το εν αντίτυπον της δηλώσεως, θεωρούμενον υπό της Φορολογικής Αρχής επιστρέφεται εις τον υποβαλόντα. Σελ. 104,26(β) Τεύχος 475-Σελ. 28 Άρθρ.2.-Η ισχύς του παρόντος Β.Δ/τος άρχεται από 1ης Ιουλ. 1972 και εφαρμόζεται επί στοιχείων εκδοθησομένων από της ημερομηνίας ταύτης. Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος